Z:gnu-www-ja-government-free-software--8126a2-The state needs to insist on f/el

Το κράτος έχει ανάγκη να επιμένει στη χρήση ελεύθερου λογισμικού στην πληροφορική[1] του για να διασφαλίσει την υπολογιστική του κυριαρχία (δηλαδή τον έλεγχο του κράτους επάνω στις δικές του εργασίες πληροφορικής). Όλοι οι χρήστες έχουν δικαίωμα στον έλεγχο της πληροφορικής τους, αλλά το κράτος είναι αυτό που έχει την ευθύνη απέναντι στους πολίτες να διατηρήσει τον έλεγχο επάνω στις εργασίες πληροφορικής που πραγματοποιεί εκ μέρους τους. Οι περισσότερες δραστηριότητες της κυβέρνησης εξαρτώνται πλέον από την πληροφορική, και ο έλεγχος αυτών των δραστηριοτήτων εξαρτάται από τον έλεγχό της επάνω σ' εκείνη την πληροφορική. Η απώλεια αυτού του ελέγχου σε μια υπηρεσία της οποίας η αποστολή είναι κρίσιμη υπονομεύει την εθνική ασφάλεια.